Title: Micromediul firmei

[Image: Micromediul agentului economic]

[Image: Obiectivele lectiei]

[Image: Componentele micromediului firmei]

CLIENȚII

Formează cea mai importantă componentă a micromediului, fiind în centrul tuturor eforturilor firmei .

Clienții pot fi grupați în piețe omogene astfel:

- piețe de consum - alcătuite din consumatori individuali
- piețe industriale - alcătuite din utilizatori industriali care cumpără produsul pentru a-l refolosi în producția proprie
- piețe de distribuție - formate din distribuitori, cei care cumpără produsul pentru a-l revinde
- piețe guvernamentale - cumpărătorii sunt organismele publice
- piețe internaționale - alcătuite din cumpărători externi.

De asemenea, după atitudinea față de cumpărare, cumpărătorii se pot împărți în:

- efectivi - cei care cumpără, chiar și ocazional, produsul.
- potențiali - cei care, din motive obiective, nu cumpără produsul, dar și-ar dori să o facă dacă acele motive ar fi înlăturate
- nonconsumatorii - sunt cei care, din motive ce țin de propriile convingeri și valori, nu cumpără și nici nu vor cumpăra produsul.

[Image: Clienții]

FURNIZORII

Sunt cei care asigură, pe baza unor relații de vânzare-cumpărare, resursele necesare pentru realizarea unui produs sau serviciu. Se împart în:

- furnizori de materii prime și materiale - asigură elementele de bază, fără de care produsele firmei nu pot fi realizate astfel încât să satisfacă nevoile clienților.
- furnizori de forță de muncă - sunt cei care asigură necesarul de personal de care firma are nevoie (pot fi unități de învățământ, oficii de ocupare a forței de muncă etc)
- furnizori de servicii - asigură o gamă largă de servicii necesare realizării obiectului de activitate al firmei (consultanță de marketing, servicii bancare etc)

[Image: Furnizorii]

INTERMEDIARI

Sunt agenți economici care sunt implicați în promovarea, distribuirea și vânzarea produselor firmei. Se împart în:

- reselleri - revând produsul (angrosiști, detailiști, agenți de vânzări etc)
- distribuitori fizici - sunt operatorii depozitelor de mărfuri și firmele de transport care fac posibilă transportarea produselor de la producător la consumator.
- agenții prestatoare de servicii de marketing - ajută firmele să-și cunoască piața, să comunice cu clienții etc.

[Image: Intermediarii]

CONCURENȚA

Este reprezentată de acele firme care realizează produse/servicii identice sau similare, urmăresc satisfacerea acelorași nevoi și își dispută aceleași venituri

Concurența poate fi:

- directă - apare între firme care oferă aceleași produse și satisfac aceleași nevoi.
- indirectă - apare între firme care oferă produse asemănătoare, satisfac aceleași nevoi, dar au caracteristici diferite.

[Image: Concurența]

ALȚI ACTORI (ORGANISME PUBLICE)

Reprezintă diferite grupuri, organizații care au un impact real sau potențial asupra activității firmei.

În funcție de rolul pe care îl au se clasifică în:

- organisme financiare - bănci, societăți de investiții
- organisme publice locale - primării, consilii locale
- mass-media - televiziune, radio, internet, reviste etc
- liderii de opinie - persoane publice
- organizații cetățenești. - organizații ale consulatorilor, organizații ecologiste, de caritate, educaționale etc

[Image: Multumesc!]